Document ID: 32010R0822

A BIZOTTSÁG 822/2010/EU RENDELETE
(2010. szeptember 17.)
a vállalati szakképzésre vonatkozó statisztikákról szóló 1552/2005/EK európai parlamenti és tanácsi rendelet végrehajtásáról szóló 198/2006/EK bizottsági rendeletnek a gyűjtendő adatok, valamint a mintavételi, pontossági és minőségi követelmények tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vállalati szakképzésre vonatkozó statisztikákról szóló, 2005. szeptember 7-i 1552/2005/EK európai parlamenti és tanácsi rendeletre (1) és különösen annak 7. cikke (3) bekezdésére, 8. cikke (2) bekezdésére, és 9. cikke (4) bekezdésére,
mivel:
(1)
Az 1552/2005/EK rendelet megállapítja a vállalati szakképzésre vonatkozó európai statisztikák készítésének közös keretét.
(2)
A vállalati szakképzésre vonatkozó statisztikákról szóló 1552/2005/EK európai parlamenti és tanácsi rendelet végrehajtásáról szóló, 2006. február 3-i 198/2006/EK bizottsági rendelet (2) meghatározza a képző és nem képző vállalatokra, valamint a különböző szakképzési formákra vonatkozó, begyűjtendő konkrét adatokat, a mintavételi és pontossági követelményeket, a begyűjtendő adatok minőségi követelményeit, valamint a minőségjelentések szerkezetét.
(3)
A gazdasági tevékenységek statisztikai osztályozása NACE Rev. 2. rendszerének létrehozásáról szóló, 2006. december 20-i 1893/2006/EK európai parlamenti és tanácsi rendelet (3) hatálybalépését követően olyan részletes NACE Rev. 2. és méretkategóriákat kell elfogadni, amelyekbe az eredmények lebonthatóak.
(4)
A Bizottságnak meg kell határoznia a képző és nem képző vállalatokra, valamint a különböző szakképzési formákra vonatkozó, begyűjtendő konkrét adatokat.
(5)
Végrehajtási intézkedéseket kell elfogadni a következőkre vonatkozóan: a vállalati szakképzésről gyűjtendő és az európai statisztikák készítéséhez átadandó adatok minőségi követelményei, a minőségjelentések szerkezete, és minden, az adatok minőségének értékeléséhez vagy javításához szükséges intézkedés.
(6)
Az oktatással és az egész életen át tartó tanulással kapcsolatos statisztikák előállításáról és kidolgozásáról szóló, 2008. április 23-i 452/2008/EK európai parlamenti és tanácsi rendelet (4) egy új statisztikai eszközt határoz meg a felnőttek egész életen át tartó tanulásban való részvételére vonatkozóan.
(7)
A 452/2008/EK rendelet értelmében a jövőben rendelkezésre álló információk fényében, továbbá a vállalati szakképzéssel kapcsolatos eredmények minőségének javítása, valamint a vállalatok statisztikai terheinek csökkentése érdekében indokolt módosítani a kódolási rendszert, valamint a mintavételi, pontossági és minőségi követelményeket.
(8)
A 198/2006/EK rendeletet ezért indokolt ennek megfelelően módosítani.
(9)
Az ebben a rendeletben előírt intézkedések összhangban vannak az európai statisztikai rendszer bizottságának a véleményével,
ELFOGADTA EZT A RENDELETET:
1. cikk
A 198/2006/EK rendelet I., II., III. és V. melléklete helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. szeptember 17-én.

Labels: 12
4
9
19